મૂળભૂત રીતે હું સિનેમાપ્રેમી માણસ છું. અને એમાં મારી રૂખ ડાઇરેક્શન અને કેમેરાવર્ક ભણી છે. મારા હાથમાં (અને હસ્તરેખામાં)કેમેરા હોત તો હું ફિલ્મો ડાઇરેક્ટ કરતો હોત. એ તો નથી એટલે મારી એ અતૃપ્ત વાસના હું લેખનમાં પૂરી કરું છું. દ્રશ્યો આલેખવા નહિં, ખડા કરવા અને સંયોજવા મને ગમે છે. ચં.ચી.મહેતા કે બીજા વિવેચકો અને વાચકોએ મારા લખાણોમાં જે ચિત્રાત્મકતા અને ફિલ્મતા જોઇ છે તેના મૂળ મારી આ રગમાં છે. એને સાહિત્યિક લક્ષણ કહેવાય કે ના કહેવાય તેની મને ખબર નથી. હું વ્યાખ્યાઓ પ્રમાણે ચાલી શકતો નથી.એવી જરૂર જ જોતો નથી.